Source: http://www.vyvlastnenie.sk/clanok/a/susedsky-spor-ako-pomoze-obec-alebo-mesto/
Timestamp: 2018-07-17 00:12:32+00:00

Document:
Obraciam sa na vás s prosbou o radu. Bývame v rodinnom dome kde máme spoločnú stenu so susedmi. Asi pred týždňom si začali blízko bývania stavať chliev. Je to tak 10 až najviac 15 metrov od rodinného domu. Viete si predstaviť čo tu bude v lete... Samý potkan a kadejaká háveď - osy, včely a hlavne smrad, nakoľko za výkalmi sa ťahá kadečo. Tým pádom už na dvor nemáme šancu ani len otvoriť dvere, aby sme mali čerstvý vzduch. Nechcem sa hádať, takže potrebujem vedieť v akej vzdialenosti od obydlia môžu susedia chovať hospodárske zvieratá. Velmi pekne prosím o radu ako mám ďalej postupovať, aby sme neporušili zákon a aby nás susedia kvôli tomu nenapadli.
Pokiaľ je nám známe, v legislatíve neexistujú žiadne jednoznačne určené limity na vzdialenosť chlieva od obydlia.
Problematiku upravuje občiansky zákonník v paragrafoch 126 a 127 (odporúčame pozrieť si aspoň tie najdôležitejšie časti):
(1) Vlastník má právo na ochranu proti tomu, kto do jeho vlastníckeho práva neoprávnene zasahuje; najmä sa môže domáhať vydania veci od toho, kto mu ju neprávom zadržuje.
(2) Obdobné právo na ochranu má aj ten, kto je oprávnený mať vec u seba.
Zákon vychádza z toho, že ho ľudia dodržiavajú.
Keďže to však nie každý dodržiava, možno sa nápravy domáhať najmenej troma spôsobmi:
1. Na súde - obyčajne je toto však posledná možnosť, trochu zdĺhavá.
2. Zavolať políciu - tu záleží dosť na ochote sa vecou zaoberať. Ak máte šťastie, policajt by mohol byť školený na to, aby vedel poradiť ďalší postup. Situáciu vo vašom meste alebo obci však nepoznáme. Niekedy sa zdajú v zvládaní takýchto situácií šikovnejší mestskí policajti, ak žijete v meste, kde je mestská polícia.
3. Tretím spôsobom, ktorý existuje, ale sa často nevyužíva, je právo každého domáhať sa ochrany od obce resp. mesta.
Upravuje to § 5 Občianskeho zákonníka:
Obec resp. mesto, zastúpené starostom resp. primátorom má kompetenciu, ale aj povinnosť, nejako takýto akútny susedský problém riešiť.
Obce a mestá si túto kompetenciu príliš neuvedomujú, ale majú ju a je na každom občanovi, aby ju skúsil využiť, ak sa domnieva, že iné možnosti neexistujú alebo sú neefektívne.
Veľa praktických skúseností však zatiaľ chýba. Postup je taký, že Vašu obec resp. mesto požiadate napríklad písomne o ochranu pred zásahom do pokojného stavu.
Odvolajte sa na § 5 občianskeho zákonníka. Vo Vašom písomnom podaní popíšte, ako presne sused zasahuje do užívania Vašej nehnuteľnosti. Opierajte sa pri tom o to, čo sa píše v § 127 občianskeho zákonníka.
Obec môže na základe Vášho podnetu, po jeho preskúmaní, vydať zákaz alebo príkaz.
Ďalšou možnosťou je podanie podnetu na začatie priestupkového konania podľa zákona o priestupkoch.
Možná je aj svojpomoc podľa § 6, ale len v prípadoch ak sú naozaj splnené všetky podmienky uvedené v tomto § 6.
Na zváženie ostáva ešte aj možnosť využitia služieb mediátora podľa zákona o mediácii. Mediátora si môžete vybrať sami zo zoznamu mediátorov. Predpokladom, aby to malo zmysel, je však taký druh sporu resp. konfliktu, ktorý je riešiteľný mediáciou. Takých nie je veľa a mediáciou nemožno úspešne vyriešiť spor, kde druhá strana sporu nechce spor riešiť.
Pokiaľ ide o obťažovanie, kde obťažujuci sused obťažuje väčšie množstvo susedov, možno zvážiť aj využitie petície podľa zákona o petičnom práve a žiadať obec resp. mesto o ochranu podľa už spomenutého § 5 občianskeho zákonníka.
V špecifických prípadoch existujú aj ďalšie možnosti a orgány verejnej moci, na ktoré je možné sa obrátiť. Ich výpočet by však už presiahol zamýšľaný rozsah tohto príspevku.
Pre ďalšie informácie môžete skúsiť ešte odkazy za týmto článkom.
1993/171 Zákon o policajnom zbore
1990/372 Zákon o priestupkoch
Môžem orezať konáre susedovho stromu nad mojím pozemkom?
Sused ma nechce pustiť na jeho pozemok opraviť si fasádu domu. Ako mám postupovať?
Kedy a kto može zastaviť stavbu?
Aká môže byť maximálna výška oplotenia medzi dvoma rodinnými domami?
Ako ďaleko musí byť dom od elektrického vedenia?
Kto sú účastníci stavebného konania?
Ako ďaleko od hranice pozemku možno vybudovať žumpu?
Možno vlastníka vyzvať na odstránenie nebezpečnej stavby?
Aký je minimálny odstup stavieb?
Susedný pozemok - čo to znamená v stavebnom zákone?
Ako riešiť problémy medzi susedmi

References: § 5
 § 5
 § 127
 § 6
 § 6
 § 5